EkBass/fiwiki-20250220-pages-articles huggingface dataset:
Port Coquitlam

Port Coquitlam on 52 687 (2006) asukkaan kaupunki Brittiläisessä Kolumbiassa, Kanadassa. Kaupunki sijaitsee Fraser- ja Pittjoen yhtymäkohdassa, noin 27 kilometriä itään Vancouverista, jonka metropolialueeseen se kuuluu. == Historia == Ennen eurooppalaisten saapumista alueella asui rannikon salishein kuuluvia stó:lō-intiaaneja noin 7000 eaa. lähtien. Alueen nimi Coquitlam tulee intiaanien käyttämästä halkomelemin kielestä, ja se tarkoittaa punalohta. Tiettävästi ensimmäisenä eurooppalaisena alueella kävi tutkimusmatkailija Simon Fraser, joka kartoitti vuonna 1808 hänen nimeään kantavan Fraserjoen. Ennen vuotta 1913 Port Coquitlam oli kaksi erillistä aluetta, maalaiskunta ja Canadian Pacific Railwayn teollisuusalue. Port Coquitlamin kaupunki sai alkunsa 1. maaliskuuta 1913, kun alueet yhdistettiin. Ensimmäiseksi pormestariksi valittiin James Mars. Vuonna 1920 kaupungissa riehunut tulipalo tuhosi suuren osan kaupunkia. Palo sai alkunsa kaupungin palopäällikön keittiöstä. Palopäällikkö ei ollut saanut koulutusta tai osallistunut yhteenkään palon sammuttamiseen uransa aikana. Palo levisi hänen asunnostaan kaupungin pelastuslaitoksen rakennukseen ja pääsi sieltä leviämään lähes koko kaupungin keskustan alueelle. == Tunnetuimpia asukkaita == * Terry Fox, kanadalainen humanisti, urheilija ja syöpähoitoa kehittänyt aktivisti. * Robert Pickton, kanadalainen sikafarmari ja Kanadan pahin sarjamurhaaja. == Lähteet == Luokka:Brittiläisen Kolumbian kaupungit
Brezno

Brezno (, ) on kaupunki Banská Bystrican alueella, Slovakiassa, maan keskiosassa, 45 km Banská Bystricasta länteen. Kaupungin asukasluku oli 21 894 vuonna 2011. Sen pinta-ala on 122 km². Vuoden 2001 väestönlaskennan mukaan asukkaista 92,9 % oli slovakkeja; vähemmistöryhmiä olivat romaanit (4,6 %), tšekit (0,8 %) ja unkarilaiset (0,2 %). Uskonnoltaan 66,9 % ilmoitti olevansa roomalaiskatolilaisia, 8,6 % luterilaisia ja kreikkalaiskatolisia 1,0%. 18,5 % ei ilmoittanut mitään uskontoa. ==Lähteet== ==Aiheesta muualla== *Kaupungin verkkosivusto Luokka:Slovakian kaupungit Luokka:Banská Bystrican alue
Leonardo Ponzio

Leonardo Daniel Ponzio (s. 29. tammikuuta 1982 Las Rosas, Argentiina) on argentiinalainen jalkapalloilija. Hän edustaa argentiinalaista River Platea ja on pelipaikaltaan keskikenttäpelaaja. == Seurajoukkueura == Ponzio aloitti ammattilaisuransa argentiinalaisesta Newell's Old Boysista, jossa hän pelasi vuoteen 2003 asti. Kaudeksi 2003–2004 hän siirtyi espanjalaiseen Real Zaragozaan kolmen miljoonan euron siirtokorvauksella. Ensimmäisen ottelunsa Espanjan pääsarjassa hän pelasi 31. elokuuta 2003 kotiottelussa Deportivo La Coruñaa vastaan. Kolmen pelaamansa kauden aikana hän oli aragonialaisseuran tärkeimpiä keskikenttäpelaajia. Tammikuussa 2007 Ponzio palasi kotimaahansa ja siirtyi River Plateen. Hän teki ensimmäisen maalinsa vuoden 2007 Copa Libertadoresissa chileläistä Colo-Coloa vastaan. Tammikuussa 2009 Ponzio siirtyi vanhaan seuraansa Real Zaragozaan 4,5-vuotisella sopimuksella. Joukkue nousi kauden 2008–2009 päätteeksi maan pääsarjaan, yhden kauden tauon jälkeen. == Aiheesta muualla == * Tilastot BDFutbol -sivustolla Luokka:Argentiinalaiset jalkapalloilijat Luokka:Vuonna 1982 syntyneet Luokka:Elävät henkilöt
Saaren kartano (Mäntsälä)

Saaren kartano on Mäntsälässä sijaitseva kartano, jossa toimii Mäntsälän maatalousoppilaitos. Päärakennus edustaa italialais-pohjoismaista tyyliä. Arkkitehti Jarl Eklund suunnitteli kartanon vuonna 1927, ja se valmistui 1930. Kartano on yksi Museoviraston vuonna 2009 määrittelemistä valtakunnallisesti merkittävistä rakennetuista kulttuuriympäristöistä Suomessa. Kartano päätyi Sederholmin suvun omistukseen 1700-luvun loppupuolella. Maanviljelijä Carl Albrecht Sederholm ja hänen jälkeläiset omistivat kartanon. De la Chapellen suku osti kartanon Sederholmin suvulta vuonna 1884. Kartanossa on aikoinaan toiminut vapaaherra Richard Casimir de la Chapellen omistama Saaren Tulitikkutehdas. 1900-luvun alussa tuhatkunta ihmistä sai Mäntsälässä elantonsa tulitikkuteollisuudesta, joka kattoi kolmanneksen koko maan tulitikkutarpeesta. Tulitikkutehtaasta on enää palaneet rauniot jäljellä. Kartanon historia sivuaa myös Mäntsälän kapinaa.Jukka Sihvonen: Syttyy miten sattuu – Tulitikkuja etsimässä, s. 125. TM, Tekniikan maailma 18/09 Tehtaan toimintaa jatkanut de la Chapellen poika Knut de la Chapelle kuoli velkaantuneena. Tulitikkutehtaan toiminta päättyi, kun ruotsalaisen Ivar Kreugerin omistama Svenska Tändsticks Aktiebolaget osti maailmanlaajuisen monopolin saadakseen tehtaan salanimellä Saaren tulitikku ja tuhosi koneet. Vararikkoon menneestä kartanosta suunniteltiin tasavallan presidentin kesäasuntoa. Talvisodan puhjettua suunnitelmat menivät jäihin, ja sotien jälkeen kartanosta tuli ensin invalidien kuntoutus- ja koulutuspaikka ja myöhemmin maatalous-, puutarha-, luonto- ja ympäristöalan koulutuspaikka, jonka nimi nykyisin on Keski-Uudenmaan ammattiopisto Mäntsälä, Saaren kartano.Saaren kartanon historia, KeudaPäijät-Hämeen Museo == Lähteet == == Aiheesta muualla == * Tasavallan presidentin uusi palatsi?, Suomen Kuvalehti, 24.08.1935, nro 34, s. 16, Kansalliskirjaston digitaaliset aineistot * Palatsi, jolle ei ole keksitty käyttöä. Saaren kartanon päärakennus presidentin viikonloppulinnaksi, Kuva, 26.10.1938, nro 22, s. 8, Kansalliskirjaston digitaaliset aineistot Luokka:Mäntsälän kartanot Luokka:Valtakunnallisesti merkittävät rakennetut kulttuuriympäristöt Suomessa
Steve Montador

Steve Montador (21. joulukuuta 1979 Vancouver, Brittiläinen Kolumbia, Kanada – 15. helmikuuta 2015 Mississauga, Ontario, Kanada) oli puolustajan paikalla pelannut kanadalainen ammattilaisjääkiekkoilija. Montador pelasi urallaan 10 kautta NHL-liigassa. Kuolinhetkellään hänellä ei ollut sopimusta minkään seuran kanssa. ==Ura== Ennen ammattilaisuraansa Montador pelasi OHL-liigassa North Bay Centennialsin, Erie Ottersin ja Peterborough Petesin riveissä. Koska hänellä ei ollut NHL-varausta, hän oli vapaa tekemään sopimuksen minkä tahansa seuran kanssa. Calgary Flames käytti tilaisuuden hyväkseen ja tarjosi Montadorille sopimusta. Ammattilaisuransa kaksi ensimmäistä kautta Montador vietti enimmäkseen farmiliiga AHL:ssä Saint John Flamesin riveissä. Vuonna 2001 hän oli voittamassa Calder Cupia, AHL:n mestaruutta. NHL-kaudella 2001–2002 hän pääsi pelaamaan Calgaryn riveissä 11 ottelua, joissa teki yhden maalin ja antoi kaksi maalisyöttöä. Seuraavilla kausilla Montador sai suuremman roolin ja pelasi jopa Stanley Cupin finaaleissa Tampa Bay Lightningia vastaan kaudella 2003–2004. Työsulkukaudella 2004–2005 Montador pelasi Ranskan pääsarja Ligue Magnusissa Mulhousen joukkueessa 15 ottelun ajan. Seuraavalla kaudella, kun NHL:ää taas pelattiin vuoden tauon jälkeen, hänet myytiin yhdessä Dustin Johnerin kanssa Florida Panthersiin, josta vaihdossa tuli Kristian Huselius. Kaudella 2008–2009 Montador teki vapaana pelaajana vuoden sopimuksen Anaheim Ducksin kanssa. Myöhemmin samalla kaudella hänet myytiin Boston Bruinsiin, josta vaihdossa tuli Petteri Nokelainen. Heinäkuun 1. päivä vuonna 2009 Montador solmi vapaana pelaajana kaksivuotisen, arvoltaan 3,1 miljoonan dollarin sopimuksen Buffalo Sabresin kanssa. sopimuksen oltua päättymässä Chicago Blackhawks hankki 29. kesäkuuta 2011 hänen pelaajaoikeutensa vaihdossa seitsemännen kierroksen varausvuoroon. Seuraavana päivänä Montador teki Blackhawksin kanssa neljävuotisen sopimuksen. Montadorin kausi 2011–2012 päättyi aivotärähdykseen runkosarjan loppupuolella. Tynkäkaudeksi 2012–2013 Chicago siirsi Montadorin farmijoukkueeseen AHL-liigan Rockford IceHogsiin, ja kauden jälkeen hänen sopimuksensa ostettiin ulos. Kun pelipaikkaa ei enää NHL:stä irronnut, Montador siirtyi KHL-liigaan yksivuotisella sopimuksella kroatialaisen KHL Medveščak Zagrebin pelaajaksi. Montador kuoli äkillisesti kotonaan Ontarion Mississaugassa aamuyöllä 15. helmikuuta 2015. Hän oli kuollessaan 35-vuotias. Virallisten tietojen mukaan Montador sai urallaan yhteensä 19 aivotärähdystä. Kuolemansa jälkeen hänellä todettiin CTE-aivorappeumatauti. ==Lähteet== * * * * www.mahalo.com/steve- montador ===Viitteet=== Luokka:Kanadalaiset jääkiekkoilijat Luokka:Vuonna 1979 syntyneet Luokka:Vuonna 2015 kuolleet
Richard Casimir de la Chapelle

Richard Casimir de la Chapelle (4. elokuuta 1862 Pernaja – 16. helmikuuta 1916 Mäntsälä) oli suomalainen vapaaherra, kartanonomistaja ja tulitikkutehtailija. De la Chapelle omisti vuodesta 1884 Mäntsälän Saaren kartanon, jonne hän perusti Saaren Tulitikkutehtaan. Hänen poikansa Knut de la Chapelle jatkoi tehtaan toimintaa isänsä kuoltua vuonna 1916 omaan kuolemaansa vuonna 1934 saakka. De la Chapelle oli aatelissäädyssä adustaja valtiopäivillä 1888, 1891, 1894, 1899 ja 1905–1906.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685-1691.Förteckning öfver Finlands till landtdagen i Helsingfors år 1891 församlade Ridderskap och Adel. Protokoll förda hos Finlands Ridderskap och Adel vid Landtdagen 1891. Tredje häftet. Helsingfors: Helsingfors Central-Tryckeri, 1891, ss. 1467-1472.Förteckning öfver Ståndets medlemmar. Protokoll förda hos Finlands Ridderskap och Adel vid Landtdagen 1894. Första delen. Helsingfors: Helsingfors Central-Tryckeri, 1895, ss. 4-9.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen 1899. Helsingfors: Helsingfors Centraltryckeri, 1899, ss. 207-215.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Mäntsälän historia Luokka:Suomalaiset liikemiehet Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1862 syntyneet Luokka:Vuonna 1916 kuolleet
Lentosotamies

Lentosotamies on Suomen ilmavoimissa käytössä oleva miehistön sotilasarvo. Maavoimissa sitä vastaa sotamies ja merivoimissa matruusi. Lentosotamiestä ylempi arvo on korpraali. Ilmavoimien alokkaat nimitetään lentosotamiehiksi peruskoulutuskauden (8 viikkoa) aikana heidän vannottuaan sotilasvalan. Esimerkiksi kirjureina ja B-kuljettajina toimivien varusmiesten palvelusarvo kotiutumiseen saakka on lentosotamies, ellei heitä ylennetä korpraaliksi. Lentosotamies lyhennetään LNTSTM. Luokka:Sotilasarvot Luokka:Suomen ilmavoimat
Bonnynlahti

Bonnynlahti, jonka nimi oli vuoteen 1975 Biafranlahti, on Guineanlahden pohjukka Afrikan länsirannikolla. Sen luoteispuolella on Benininlahti. Bonnynlahden rantavaltioihin kuuluvat Nigeria, Kamerun, Päiväntasaajan Guinea, São Tomé ja Príncipe sekä Gabon. Luokka:Afrikan maantiede Luokka:Atlantin valtameren lahdet Luokka:Guineanlahti
Ranskan avoin tennisturnaus 2002

Ranskan avoin tennisturnaus 2002 järjestettiin 27. toukokuuta – 9. kesäkuuta 2002. Albert Costa voitti miesten kaksinpelin ja saavutti ainoan Grand Slam -turnausvoittonsa. Naisten kaksinpelin voitti Serena Williams. Miesten nelinpelin voittivat Paul Haarhuis ja Jevgeni Kafelnikov. Virginia Ruano Pascual ja Paola Suárez voittivat naisten nelinpelin. Sekanelinpelin voittivat sisarukset Cara ja Wayne Black. ==Loppuottelut== ===Miesten kaksinpeli=== Albert Costa – Juan Carlos Ferrero 6–1, 6–0, 4–6, 6–3 ===Naisten kaksinpeli=== Serena Williams – Venus Williams 7–5, 6–3 ===Miesten nelinpeli=== Paul Haarhuis / Jevgeni Kafelnikov – Mark Knowles / Daniel Nestor 7–5, 6–4 ===Naisten nelinpeli=== Virginia Ruano Pascual / Paola Suárez – Lisa Raymond / Rennae Stubbs 6–4, 6–2 ===Sekanelinpeli=== Cara Black / Wayne Black – Jelena Bovina / Mark Knowles 6–3, 6–3 ==Lähteet== * Miesten ja sekanelinpelin tulokset ITF:n sivuilla * Naisten tulokset ITF:n sivuilla Luokka:Ranskan avoin tennisturnaus Luokka:Vuoden 2002 tennis
Ežva

Ežva () on Komin tasavallan pääkaupungin Syktyvkarin esikaupunki Venäjällä. Se sijaitsee Vytšegda-joen rannalla 18 kilometriä kaupungin keskustasta pohjoiseen. Syktyvkariin kuuluvassa Ežvan piirissä on 58 400 asukasta (vuonna 2009). Ežva on syntynyt 1960-luvulla rakennetun Syktyvkarin metsäteollisuuskompleksin yhteyteen. Aikaisemmin paikalla sijaitsi Slobodan taajama, joka sai nykyisen nimensä vuonna 1963. Vuonna 1968 se liitettiin erillisenä hallintopiirinä Syktyvkariin. Vuonna 2004 päätettiin Ežvan kaupungin perustamisesta, mutta päätös kumottiin jo saman vuoden aikana. Paikkakunnan nimi perustuu Vytšegdan kominkieliseen nimitykseen. ==Lähteet== Luokka:Syktyvkar
Kaartinjääkäri

Kaartinjääkäri on Kaartin Jääkärirykmentissä käytössä oleva sotamiehen arvo. Kaartinjääkäreitä koulutetaan rakennetun alueen taisteluun (ennen asutuskeskustaistelu) ja mm. tasavallan presidentin paraateja varten. Osa varusmiehistä koulutetaan sotilaspoliiseiksi Kaartin pataljoonassa. Osa taas kaupunkijääkäripataljoonan tehtäviin Uudenmaan jääkäripataljoonassa. Lisäksi Urheilukoulu kouluttaa huippu-urheilijoista tiedustelu joukkoja. Luokka:Sotilasarvot
Andrew Kratzmann

Andrew Kratzmann (s. 3. marraskuuta 1971 Murgon, Queensland) on australialainen tennispelaaja. Hän on erikoistunut nelinpeliin. Parhaimmillaan hän on sijoittunut ATP-maailmanlistalle nelinpelissä sijalle 13 maaliskuussa 2000. Hän on voittanut yhdeksän ATP-nelinpeliturnausta. Australian avoimissa 2000 hän pääsi loppuotteluun parinsa Wayne Blackin kanssa. Loppuottelun he hävisivät Ellis Ferreiralle ja Rick Leachille. Hänen veljensä Mark Kratzmann on myös tennispelaaja. ==Lähteet== * ===Viitteet=== Luokka:Australialaiset tennispelaajat Luokka:Vuonna 1971 syntyneet Luokka:Elävät henkilöt
Ulkopalsta

Ulkopalsta eli ulkotila eli takalikkotilaIso tietosanakirja, Otava 1938, osa 14, palsta 639, hakusana ulkopalsta. oli maakirjaan omalla numerollaan ja maakirjaverollaan merkitty pieni itsenäinen tila, jolle ei kuitenkaan sen pienuuden vuoksi verollepanossa merkitty manttaalia.Nykysuomen sanakirja,WSOY 1951–1961, hakusana ulkopalsta. Maakirjan pito lopetettiin 1953.Otavan iso tietosanakirja, Otava 1963, osa 5, palstat 1092–1093, hakusana maakirja. Jos ulkopalstalla ei asuttu, sitä viljeltiin tavallisesti toisessa lohkokunnassa sijaitsevan päätalon työvoimalla ja välineillä. Vaikka ulkopalsta sijaitsi toisen kylän rajojen sisällä, se luettiin isojaossa pääkylään kuuluvaksi tavallisena taloille kyläluvun mukaan jaettavana maana.Uusi tietosanakirja, Tietosanakirja oy 1966, osa 22, palsta 44, hakusana ulkopalsta. Jos ulkopalstan rajoja ei ollut määritelty, sai tällainen tila isojaossa kylän tilusalasta saman verran kuin sen riidattomien rajojen sisälle oli kuulunut. Ulkopalsta sai myös lohkokunnassa mahdollisesti olevasta liikamaasta niin paljon metsää ja takamaata kuin sillä aiemmin ollut maakirjavero edellytti. Takamaa tarkoitti aikoinaan tilaan kuuluvaa melko pientä maa-aluetta toisessa kylässä.Nykysuomen sanakirja, WSOY 1951–1961, hakusana takamaa. Yleisemmin ulkopalstaksi kutsutaan kaukana talosta sijaitsevaa tilusta. ==Lähteet== Luokka:Kiinteistöoikeus Luokka:Oikeushistoria
Henryk Apostel

Henryk Paweł Apostel (s. 29. tammikuuta 1941) on puolalainen jalkapallovalmentaja ja entinen hyökkääjä. ==Ura pelaajana== Apostel aloitti pelaajauransa Polonia Bytomin hyökkääjänä 1959. Hän oli mukana joukkueen kultavuosien ryhmässä, joka juhli Puolan mestaruutta hopeakauden jälkeen 1961/62. Apostel siirtyi menestyskauden jälkeen Legia Varsovaan, jonka paidassa pääsi lähelle mestaruutta 1968. Palkintokaappi täydentyi kuitenkin kahdella Puolan cupin mestaruudella. Lisäksi Apostel oli Legian kanssa Cup- voittajien Cupissa puolivälierissä 1965. Kaudeksi 1969 Apostel siirtyi pieneen Orły Chicagoon, josta palasi seuraavana vuonna Legia Varsovaan voittamaan Puolan mestaruutta. Uransa lopun Apostel pelasi Orłyssä, Śląsk Wrocławissa ja Polonia Varsovassa. Hän lopetti pelaajauransa 35-vuotiaana 1976. ===Meriitit pelaajana=== * Puolan mestaruus (2): 1962, 1970 **Hopeaa (2): 1961, 1968 * Puolan cup (2): 1964, 1966 ==Ura valmentajana== Pelaajauransa jälkeen Apostel siirtyi valmennuspuolelle. Hän aloitti valmentamisen jo pelaajauransa loppuvaiheessa 1974 MKS Pogoń Siedlcessä ja siirtyi 1977 Puolan jalkapalloliiton palvelukseen alle 18-vuotiaiden maajoukkuevalmentajaksi. Hän toimi nuorisovalmentajana 1980-luvulle saakka ja johdatti alle 18-vuotiaat EM- hopealle 1981 sekä alle 21-vuotiaat EM-puolivälieriin 1984. Tämän menestyksen jälkeen hän palasi entiseen seuraansa Śląsk Wrocławiin, jonka johdatti kaudella 1986/87 Puolan cupin sekä supercupin mestariksi. Jätettyään Śląsk Wrocławin 1988 Apostel toimi lyhyen aikaa KKS Lech Poznańin ja Orły Chicagon päävalmentajana. Vuonna 1991 hän palasi Lech Poznańin peräsimeen ja luotsasi seuran kahteen peräkkäiseen Puolan mestaruuteen. Mestaruuskautensa jälkeen Apostel toimi hetken aikaa KS Górnik Zabrzen päävalmentajana, kunnes tuli 1994 valituksi Puolan maajoukkueen peräsimeen. Menestys jäi kuitenkin vaisuksi ja Puolan jäätyä rannalle EM-kisoista 1996 Apostel sai lähteä. Maajoukkuepestinsä jälkeen Apostel toimi Wisła Krakovan, KS Górnik Zabrzen ja KSZO Ostrowiec Świętokrzyskin päävalmentajana, mutta menestys jäi vaatimattomaksi. ===Meriitit valmentajana=== * Puolan mestaruus (2): 1992, 1993 * Puolan cup: 1987 * Puolan supercup (2): 1987, 1992 * U18 EM-hopeaa: 1981 * U21 EM- puolivälierät: 1984 Luokka:Puolalaiset jalkapalloilijat Luokka:Puolalaiset jalkapallovalmentajat Luokka:Vuonna 1941 syntyneet Luokka:Elävät henkilöt
Apostolinen vikaari

Apostolinen vikaari on paavin sijaisen arvonimi valtiossa, jossa ei ole katolista piispaa. Tällainen henkilö johtaa apostolista vikariaattia. Nimitystä käytetään myös paavin erikoislähettilään arvonimenä. Norjan katolinen seurakunta kuului vuoteen 1892 asti Ruotsin apostoliseen vikariaattiin. Sen jälkeen apostolinen vikaari työskenteli sekä Oslossa että Tukholmassa. Tanska sai oman apostolisen vikaarin 1892 ja Suomi 1923.Uusi tietosanakirja, Tietosanakirja oy 1960–1966. Suomen apostolinen vikaarikunta korotettiin hiippakunnaksi 1955. Katolisen kirkon paikallishallinnon järjestäminen riippuu kirkon aseman vakiintuneisuudesta alueella tai valtiossa. Uusi lähetysalue on aluksi papin johtama missio sui iuris. Sitä seuraa apostolinen prefektuura, jota johtaa apostoliseksi prefektiksi kutsuttu pappi. Hänet nimittää tehtäväänsä paavi ja hänellä on piispan valtuudet, mutta häntä ei ole vihitty piispaksi. Seuraava aste on apostolinen vikariaatti, jota seuraa piispan johtama hiippakunta.Spectrum, osa 10, s. 236: hakusana ”roomalaiskatolinen kirkko”. WSOY, 1976–1983. ==Katso myös== * Yleisvikaari ==Lähteet== == Aiheesta muualla == Luokka:Katoliset käsitteet
Otto Alcenius

Otto Alfred Alcenius (24. elokuuta 1838 Kruunupyy – 20. tammikuuta 1913 Helsinki) oli suomalainen opettaja, numismaatikko ja kasvitieteilijä. Alceniuksen vanhemmat olivat kirkkoherra Karl Fredrik Alcenius ja Helena Sofia Juvelius. Hän pääsi ylioppilaaksi 1856. Alcenius toimi matematiikan ja luonnonhistorian kollegana Turun yläalkeiskoulussa 1859–1862, Kokkolan yläalkeiskoulussa 1862–1864, Vaasan yläalkeiskoulussa 1864–1875 sekä Korsholman maanviljelyskoulussa 1865–1879. Hän oli viimeksi Vaasan läänin maanviljelyseuran sihteerinä 1889–1899. Alcenius kuului vuoden 1899 suureen lähetystöön Vaasan edustajana.Päiviö Tommila: Suuri adressi, s. 313. WSOY, 1999. Alcenius laati kouluja varten oppikirjan Suomen putkilokasveista, ja hän oli myös yksi ensimmäisiä Charles Darwinin teorioiden kannattajia Suomessa. Jäätyään eläkkeelle Alcenius muutti Helsinkiin ja osallistui vielä Suomen muinaismuistoyhdistyksen toimintaan. Hän tutki erityisesti viikinkiajalta peräisin olleita rahalöytöjä. Alcenius oli naimisissa vuodesta 1860 Laura Ottiliana Ottelinin kanssa. == Teoksia == * Finlands kärlväxter : de vilt växande och allmännast odlade, ordnade i ett naturligt system. 1864, 3. painos Söderström 1895, 10. painos 1945, 11. painos 1949, 12. painos 1958, 13. painos 1966. * Betydelsen af Darwins theori för det naturliga växtsystemet. 1868. * Fyra anglosachsisk-tyska myntfynd i Finland (1894-97) : föredrag (nu utvidgadt), hållet på Finska Fornminnesföreningens 30-års fest, den 1 oktober 1900. Finska Fornminnesföreningen, Helsingfors 1901. * Myterna i Kalevala. Författare, Helsingfors 1904. * Jämförelse mellan Argonautermytsagan och Kalevala samt mellan solhjälten Frixos och skandinavernas Fricco-Frej-Frode. Finska Fornminnesföreningen, Helsingfors 1912. == Lähteet == * (Vanhentunut linkki, ei Internet Archivessa) * Wikiaineisto : Kuka kukin oli 1961 ===Viitteet=== == Aiheesta muualla == * Alceniuksen elämäkerta Kansallisbiografiassa Luokka:Suomalaiset opettajat Luokka:Suomalaiset kasvitieteilijät Luokka:Suomalaiset numismaatikot Luokka:Vuonna 1838 syntyneet Luokka:Vuonna 1913 kuolleet
Blaster Master 2

Blaster Master 2 () on Sunsoftin julkaisema ja Software Creations Ltd.:n kehittämä ammuntapeli Sega Mega Drivelle. Peli on kuuluu Blaster Master -sarjaan. == Juoni == On kulunut neljä vuotta siitä, kun Jason Frudnick taisteli SOPHIA-taistelutankkinsa avulla maanalaisia mutantteja ja niitä kontroloivaa "Plutonium Bossia" vastaan. Eräänä päivänä 19-vuotias Jason joutuu oudon salamaniskun kohteeksi ja hän menettää tajuntansa. Kun hän myöhemmin herää, on SOPHIA palasina ja suurin osa osista on viety. Pian Jason ymmärtää, että mutantit ovat palanneet ja tällä kertaa ne pyrkivät varastettujen osien avulla rakentamaan robottiarmeijan, jolla ne voivat tuhota koko maailman. Jasonin on pysäytettävä ne jälleen, mutta ilman SOPHIA:a se ei voi onnistua. Hän joutuu siis rakentamaan SOPHIA:a uudestaan ja ehostaa samalla sen ulkonäköä. 29 päivää myöhemmin tankki on taisteluvalmis ja Jason on valmiina ajamaa vuorille, josta seikkailu voi alkaa. == Pelaaminen == Pelissä sivupersoonasta kuvattu tasohyppelyosuus on enimmillään kuin aikaisemmissa peleissä. Myös Jasonin sisätiloissa käymät taistelut ovat kuvattu sivusta päin ja näissä Jason voi ampua aseellaan mihin suuntaan tahansa. Ainoastaan tasojen välissä tapahtuvat tunnelikohtaukset, joissa käytetään ainoastaan SOPHIA:a, on kuvattu ylhäältä päin. Pelissä on paljon uudistuksia aiempiin osiin verrattuna. Jokaisessa tasossa (lukuun ottamatta viimeistä) on peräti kaksi vastustajaa, jotka on hoidettava, ennen kuin seuraavaan tasoon voi lähteä. Pelissä on myös enemmän uusia hankittavia lisätarvikkeita, joista tunnetuimmat ovat Tankkiin kytkettävä jättiläispora ja Jasonin suihkureppu. == Aiheesta muualla == * Blaster Master 2 MobyGames -sivustolla (englanniksi) * Blaster Master 2 Games4Win -sivustolla (englanniksi) * Blaster Master 2 GameFAQs -sivustolla (englanniksi) * Blaster Master -sivusto (englanniksi) Luokka:Blaster Master -pelit Luokka:Sega Mega Drive -pelit Luokka:Vuoden 1993 videopelit
Władysław Stachurski

Władysław Stachurski (27. maaliskuuta 1945 – 13. maaliskuuta 2013) oli puolalainen jalkapallopuolustaja ja -valmentaja. ==Ura pelaajana== Stachurski pelasi koko uransa ajan Legia Varsovassa. Hän aloitti seuran takalinjoilla 1964 ja oli urallaan voittamassa seuran kanssa kahta Puolan mestaruutta. Palkintokaappi täydentyi myös kahdella cupin mestaruudella ja Stachurski pääsi myös valloittamaan Euroopan kenttiä, kun Legia eteni Euroopan cupissa aina välieriin saakka kaudella 1969/70. Puolan maajoukkueessa Stachurski esiintyi kahdeksan kertaa tehden yhden maalin.STACHURSKI Władysław ===Meriitit pelaajana=== * Puolan mestaruus (2): 1969, 1970 **Hopeaa (2): 1968, 1971 * Puolan cup (2): 1966, 1973 **Hopeaa (2): 1969, 1972 ==Ura valmentajana== Pelaajauransa jälkeen Stachurski teki uraa myös valmentajana. Hän aloitti vuonna 1988 Zawisza Bydgoszczin peräsimessä ja siirtyi 1990 Legia Varsovaan. Hänen johdollaan seura ei kuitenkaan onnistunut puolustamaan mestaruuttaan ja urakka jäi yhden kauden mittaiseksi. Kaudella 1994/95 hän valmensi Widzew Łódźia ja saavutti mestaruushopeaa. Tämän menestyksen jälkeen hän siirtyi Puolan maajoukkueen peräsimeen, mutta pesti jäi varsin lyhyeksi. Kaudeksi 1996/97 Stachurski palasi Legia Varsovan valmentajaksi ja johdatti seuran liigassa hopealle. Uransa ensimmäisen pokaalin hän nappasi Puolan cupissa. Kaudella 2003/04 hän valmesni vielä liigaan noussutta Świt Nowy Dwór Mazowieckia. Stachurski kuoli 13. maaliskuuta 2013 Varsovassa 67-vuotiaana. ===Meriitit valmentajana=== * Puolan mestaruus **Hopeaa: 1995, 1997 * Puolan cup: 1997 ==Lähteet== Luokka:Puolalaiset jalkapalloilijat Luokka:Puolalaiset jalkapallovalmentajat Luokka:Vuonna 1945 syntyneet Luokka:Vuonna 2013 kuolleet
Robert Lindstedt

Robert Lindstedt (s. 19. maaliskuuta 1977 Sundbyberg) on ruotsalainen tennispelaaja. Hän on erikoistunut nelinpeliin. Parhaimmillaan hän on sijoittunut ATP-maailmanlistalla nelinpelissä sijalle viisi elokuussa 2012. Hän on voittanut kuusitoista ATP-nelinpeliturnausta. Davis Cupissa hän on edustanut Ruotsia kymmenessä maaottelussa vuosina 2007–2012. ==Lähteet== * ===Viitteet=== Luokka:Ruotsalaiset tennispelaajat Luokka:Vuonna 1977 syntyneet Luokka:Elävät henkilöt
Krasnokamskin piiri

Krasnokamskin piiri () on kunnallinen itsehallintoalue Permin aluepiirissä Venäjällä. Vuonna 1938 perustetun piirin pinta-ala on 958 neliökilometriä. Asukkaita on 70 500 henkeä (vuonna 2009). Krasnokamskin piiri sijaitsee Permin aluepiirin keskiosassa. Etelässä se rajoittuu Permin, lännessä Nytvan, pohjoisessa Iljinskin ja koillisessa Dobrjankan piireihin sekä kaakossa Permin kaupunkiin. Pinta-alasta 60 % on metsää. Hyötykaivannaisia ovat öljy, turve, tiilisavi, hiekka, sora ja kivennäisvedet. Piiriin kuuluu Krasnokamskin kaupunki, Overjatan kaupunkimainen taajama (kaupunkikunta) sekä Maiskin ja Strjapunjatan maalaiskunnat. Hallinnollinen keskus on Krasnokamsk. Asutuskeskuksia on yhteensä 77. Asukkaista on vuoden 2002 väestönlaskennan mukaan 89,5 % venäläisiä, 3,3 % tataareja ja 1,5 % komipermjakkeja. Kaupunkiväestön osuus on 81,1 %. Piirin kautta kulkee Kirovin ja Permin välinen rautatie sekä Kazanin ja Permin välinen maantie. Talous perustuu sellu- ja paperiteollisuuteen. Lisäksi on rakennustarvike- ja metalliteollisuutta. Maatalous on erikoistunut lihan ja maidon tuotantoon sekä vihannesten ja perunan viljelyyn. Piirissä toimii ammattikoulu, sellu- ja paperiteknikumi, lääketieteellinen opisto, kolme lasten musiikkikoulua ja taidekoulu, kulttuuri- ja vapaa-ajankeskuksia, kirjastolaitos, kotiseutumuseo, taidegalleria ja paikallinen TV-asema. Paikallislehtenä ilmestyy Krasnokamskaja zvezda (”Krasnokamskin tähti”). ==Lähteet== ==Aiheesta muualla== * Krasnokamskin piirin sivusto * en:Krasnokamsky District (Perm Krai)
Pastoraatti

Pastoraatti (uudismuodoste latinan pastori-sanasta; keskiajan latinaksi pastoratus, , paimen) tarkoittaa kirkkoherran johtamaa seurakuntaa, kirkkoherrakuntaa tai kirkkopitäjää eli kirkkoherran virka-aluetta, mutta nimitystä käytetään myös kirkkoherranvirasta. Ruotsissa pastoraatti koostuu yhdestä tai useammasta seurakunnasta.Nationalensyklopedin, Bokförlaget Bra Böcker 1994. Ruotsin kirkossa voivat useammat seurakunnat muodostaa pastoraatin. Se on yhteistyön muoto, jossa seurakunnat yhdessä vastaavat perustehtävistään. Työnjako seurakunnan ja pastoraatin välillä määritellään seurakuntaohjesäännössä (). Pastoraatti vastaa usein taloudesta, henkilöstöstä, kiinteistöhallinnosta ja hautaustoimesta. Vuoteen 2014 saakka pastoraattia vastasi seurakuntayhtymä (kyrklig samfällighet). Vuonna 2021 oli Ruotsin kirkossa 1329 seurakuntaa ja 254 pastoraattia. Pastoraatteihin kuului 971 seurakuntaa. Jos seurakunta kuuluu pastoraattiin, sen johdossa on seurakuntaneuvosto, jonka pastotraatin kirkkovaltuusto valitsee. Pastoraatin ja siihen kuuluvien seurakuntien toimintaa johtaa kirkkoherra, joka seurakuntaneuvostojen kanssa vastaa siitä, että seurakuntien perustehtävä toteutuu. Pastoraattiin kuuluvassa seurakunnassa on työjohdossa pappi, josta käytetään nimitystä seurakuntapaimen (församlingsherde). ==Lähteet== Luokka:Ruotsin kirkko Luokka:Kristillinen papisto
Permin piiri

Permin piiri () on kunnallinen itsehallintoalue Permin aluepiirissä Venäjällä. Vuonna 1939 perustetun piirin pinta-ala on 3 753 neliökilometriä. Asukkaita on 87 000 henkeä (vuonna 2009). Permin piiri sijaitsee Permin aluepiirin keskiosassa. Pohjoisessa se rajoittuu Krasnokamskin ja Dobrjankan piireihin sekä Permin kaupunkiin, koillisessa Tšusovoin, kaakossa ja etelässä Kungurin, lounaassa Osan sekä lännessä Ohanskin ja Nytvan piireihin. Pinta-alasta huomattava osa on metsää. Hyötykaivannaisia ovat öljy, hiekka ja sora. Piiriin kuuluu Jugo-Kamskin kaupunkikunta sekä 24 maalaiskuntaa: Beršet, Dvuretšenskoje (keskuspaikka Ferman asema), Froly, Gamovo, Holovskoje (Skobelevka), Jug, Kojanovo, Kondratovo, Kukuštan, Kultajevo, Kurašim, Ljady, Lobanovo, Mostovaja, Muljanka, Nižnije Mully, Palnikovskoje (Nižni Palnik), Platošino, Roždestvenskoje, Savinskoje (Pesjanka), Sokol, Sylva, Ust-Katška, Zabolotskoje (Gorški). Hallinnollinen keskus on Permin kaupunkipiirikuntaan kuuluva Verhnije Mully. Asutuskeskuksia on yhteensä 226. Asukkaista on vuoden 2002 väestönlaskennan mukaan 86,8 % venäläisiä, 4,7 % tataareja ja 2,8 % komipermjakkeja. Seudulla asuu Permin aluepiirin pohjoisin tataariryhmä, Mullyn tataarit. Piirissä on runsaasti huvila-asutusta. Kesäisin väkiluku nousee 250–300 tuhanteen. Piirin kautta kulkee Permin ja Jekaterinburgin välinen maantie ja rautatie sekä Permin ja Osan välinen maantie. Piirin alueella sijaitsee Permin kansainvälinen lentoasema Bolšoje Savino. Pääelinkeinot ovat teollisuus sekä maidon, lihan ja vihannesten tuotantoon erikoistunut maatalous. Piirissä toimii ammattikoulu, Jekaterinburgin kemian koneenrakennusteknikumin filiaali, maatalouden tutkimuslaitos, lasten taide- ja musiikkikouluja, kulttuuri- ja vapaa-ajankeskuksia, kirjastolaitos sekä runoilija Vasili Kamenskin kotimuseo. Paikallislehtenä ilmestyy Niva (”Vainio”). Seudulla on useita arkeologisia muistomerkkejä. Nähtävyyksiin kuuluvat Jugin, Koltsovon, Kultajevon ja Lobanovon ortodoksiset kirkot sekä Hohlovkan kansatieteellinen museoalue. ==Lähteet== ==Aiheesta muualla== * Permin piirin sivusto *
Kungurin piiri

Kungurin piiri () on kunnallinen itsehallintoalue Permin aluepiirissä Venäjällä. Vuonna 1923 perustetun piirin pinta-ala on 4 416 neliökilometriä. Asukkaita on 46 500 henkeä (vuonna 2009). Kungurin piiri sijaitsee Permin aluepiirin keskiosassa. Pohjoisessa se rajoittuu Permin ja Tšusovoin piireihin, idässä Lysvan, Berjozovkan ja Kišertin piireihin, etelässä Suksunin, Ordan ja Uinskojen piireihin sekä lännessä Bardan ja Osan piireihin. Pinta-alasta kolmasosa on metsää. Hyötykaivannaisia ovat öljy ja kaasu, kalkkikivi, savi, anhydriitti, rakennuskivi ja turve. Suurimmat joet ovat Sylva ja sen sivujoet Iren, Turka, Šakva ja Babka. Piiriin kuuluu 19 maalaiskuntaa: Byrma, Filippovka, Goldyrevskoje (keskuspaikka Semsovhoz), Jergatš, Kalinino, Komsomolski, Kylasovo, Lensk, Mazunino, Mohovoje, Nasadka, Nevolino, Plehanovo, Šadeika, Serga, Tihanovskoje (Tjoplaja), Trojelga, Ust- Turka ja Zarubino. Hallinnollinen keskus on Kungurin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asutuskeskuksia on yhteensä 240. Asukkaista on vuoden 2002 väestönlaskennan mukaan 87,8 % venäläisiä ja 9,2 % tataareja. Kaupunkiväestöä ei ole. Piirin kautta kulkevat Permin ja Jekaterinburgin välinen maantie ja rautatie, Permin ja Tšusovoin sekä Permin ja Ufan väliset maantiet. Teollisuus tuottaa etupäässä rakennustarvikkeita. Maatalous on erikoistunut karjanhoitoon. Piirissä toimii lasten luomistyön keskus, kaksi taidekoulua, kulttuuri- ja vapaa-ajankeskuksia sekä kirjastolaitos. Paikallislehtenä ilmestyy Iskra (”Kipinä”). Seudulla on useita arkeologisia muistomerkkejä. Nähtävyyksiin kuuluvat maalaiskylien ortodoksiset kirkot. Luonnonmuistomerkeistä merkittävin on Kungurin jääluola. ==Lähteet== ==Aiheesta muualla== * Kungurin piirin sivusto Luokka:Permin aluepiirin piirit
Rohan Bopanna

Rohan Bopanna (s. 4. maaliskuuta 1980 Bangalore) on intialainen tennispelaaja. Parhaimmillaan hän on sijoittunut tenniksen ATP-maailmanlistalle kaksinpelissä sijalle 213 heinäkuussa 2007 ja nelinpelissä sijalle kahdeksan maaliskuussa 2012. Nelinpelissä hän on voittanut kuusi ATP-turnausta ja hävinnyt 12 kertaa ATP-turnauksen loppuottelussa. Davis Cupissa hän on edustanut Intiaa 16 maaottelussa vuosina 2002–2011. ==Lähteet== * ===Viitteet=== Luokka:Intialaiset tennispelaajat Luokka:Vuonna 1980 syntyneet Luokka:Elävät henkilöt
Moon Martin

John David ”Moon” Martin (31. lokakuuta 1945 Altus, Oklahoma – 11. toukokuuta 2020 Encino, Kalifornia) oli yhdysvaltalainen laulaja, lauluntekijä ja kitaristi. == Ura == Martin herätti huomiota 1970-luvulla popmusiikkiartistina ja säveltäjänä. Hän oli alun perin rockabilly-muusikko ja sävelsi ja sanoitti muun muassa laulun "Bad Case of Loving You (Doctor, Doctor)", jota on esittänyt englantilainen laulaja Robert Palmer. Lisäksi yhdysvaltalainen laulaja Willy DeVille teki oman versionsa Martinin kappaleesta "Cadillac Walk". Martin itse sai vuonna 1979 itse pienehköä menestystä kahdella kappaleella "Rolene" (sijalla 30 Billboard Hot 100) ja "No Chance" (sijalla 50), joista jälkimmäisen on suomeksi esittänyt Topi Sorsakoski & Agents. Lisäksi hänen vuoden 1982 laulunsa "X-Ray Vision" oli musiikkitelevisio MTV:n videomenestys. John Martin sai kutsumanimen "Moon" koska monet hänen lauluteksteistään sisälsivät sanan "moon" (suom. 'kuu'). ==Diskografia== ===Studioalbumit=== * Shots From A Cold Nightmare (1978, Capitol Records) * Escape From Domination (1979, Capitol) #80, Billboard 200 * Street Fever (1980, Capitol) #138, Billboard 200 * Mystery Ticket (1982, Capitol) * Mixed Emotions (1985, Capitol France) * Dreams On File (1992, Fnac France) * Lunar Samples (1995, CORE) * Louisiana Juke-Box (1999, Sonodisc France-Eagle UK) ===Livealbumi=== * Bad News Live (1993, Fnac France) ===Kokoelma=== * The Very Best Of (1999, EMI Sweden, 1978-1982) == Lähteet == Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Vuonna 1945 syntyneet Luokka:Vuonna 2020 kuolleet
Pohjantamandua

Pohjantamandua,Hatikan nimistöhaku 2006 Luonnontieteellinen keskusmuseo, Helsingin yliopisto. Luettu 17.12.2010 joskus myös kierteishäntämuurahaiskarhuNisäkäsnimistötoimikunnan ehdotus 2008. Luettu 17.12.2010. (Tamandua mexicana) on tamanduoiden sukuun kuuluva muurahaiskarhulaji. Pohjantamanduaa esiintyy Etelä-Amerikan pohjoisosissa ja Keski-Amerikassa. Pohjantamanduan erottaa sen lähisukulaisesta tamanduasta (Tamandua tetradactyla) siitä, että sillä on selässään musta V-kirjaimen muotoinen läiskä. Nisäkäsnimistötoimikunnan ehdotus lajin uudeksi suomenkieliseksi nimeksi oli ”meksikontamandua”. == Levinneisyys ja elinympäristö == Pohjantamanduaa esiintyy Belizessä, Kolumbiassa, Costa Ricassa, Ecuadorissa, El Salvadorissa, Guatemalassa, Hondurasissa, Meksikossa, Nicaraguassa, Panamassa, Perussa ja Venezuelassa. Pohjantamandua viihtyy sekä trooppisissa sademetsissä että kuivemmissa kesävihannissa trooppisissa metsissä, mutta se voi elää myös mangrovekosteikoilla ja savanneilla. Tamanduat liikkuvat puissa taitavasti, mutta maanpinnalla niiden kävely on kömpelöä. == Ravinto == Pohjantamanduan ravintoa on pääasiassa puissa pesivät muurahaiset ja termiitit. Pohjantamanduat syövät repimällä puuta ja hyönteispesiä kovaäänisesti pieniin osiin. Saaliin tunnistaminen tapahtuu tuoksun perusteella. Heidän kielessään on taaksepäin suuntautuvat ulokkeet sekä kieli on päältä täynnä tahmeaa sylkeä, jonka ansiosta ruoan vangitseminen on mahdollista. Pohjantamanduan on arviotu syövän yli 9000 muurahaista päivässä. == Lisääntyminen == Pohjantamanduanaaras voi saada yhden poikasen mihin tahansa vuodenaikaan. == Lähteet == Luokka:Muurahaiskarhut
Tuulikki

Tuulikki on suomalainen naisen etunimi. Nimi on peräisin Kalevalasta, jossa se esiintyy Tapion tyttären nimenä.Kustaa Vilkuna, Marketta Huitu ja Pirjo Mikkonen: Suomalainen nimikirja. Otava, 1984. ISBN 951-1-07227-7. Vuoden 2019 loppuun mennessä nimi Tuulikki on Digi- ja väestötietoviraston tietojen mukaan annettu 74 910 naiselle ja alle 15 miehelle. == Tunnettuja Tuulikkeja == * Tuulikki Alkio (1920–2007), toimittaja ja lehdistösihteeri * Tuulikki Eloranta (s. 1946), iskelmälaulaja * Tuulikki Hämäläinen (1940–2023), toimittaja, SDP:n kansanedustaja ja ministeri * Tuulikki Jantunen (1922–2011), peruskoulun opettaja, lähetystyöntekijä ja kirjailija * Tuulikki Jokinen, o.s. Puttonen (s. 1962), aitajuoksija * Tuulikki Kallio, oik. Kaarina Kaarna (1898–1972), kirjailija ja elokuvakäsikirjoittaja * Tuulikki Kannisto (1941–2017), ammattiyhdistysjohtaja * Tuulikki Karhu (1920–2014), näyttelijä * Tuulikki Karjalainen (1939–2012), kulttuurivaikuttaja ja kamarineuvos * Tuulikki Kemppainen, o.s. Pyykkönen (s. 1963) , maastohiihtäjä * Tuulikki Koivunen Bylund (s. 1947), ruotsalaisen Härnösandin hiippakunnan piispa * Tuulikki Korpinen (1912–1998), opettaja, kielitieteilijä ja Kalevalan tutkija * Tuulikki Kuorikoski (s. 1944), näyttelijä * Tuulikki Kurki (s. 1971), folkloristi ja kirjallisuustutkija * Tuulikki Kärkkäinen (s. 1946), kotitalousopettaja, rehtori, lehtori, sukututkija ja kirjailija * Tuulikki Metsola (s. 1938), matkaopas ja kirjailija * Tuulikki Mikkola (s. 1971), kansainvälisen yksityisoikeuden ja perheoikeuden professori * Tuulikki Närhinsalo (s. 1945), intendentti, säveltäjä, musiikkivaikuttaja ja musiikkitoimittaja * Tuulikki Orrenmaa (s. 1939), kuoronjohtaja ja opettaja * Tuulikki Otsola, oik. Elli Tuulikki Ylitalo (1924–1985), kirjailija * Tuulikki Paananen (1915–1974), elokuvanäyttelijä * Tuulikki Pekkalainen (s. 1939), tietokirjailija ja toimittaja * Tuulikki Petäjäniemi (s. 1942), yritys- ja yhteisökonsultti, Kokoomuksen ent. kansanedustaja * Tuulikki Pietilä (1917–2009), taidegraafikko * Tuulikki Pohjola (1920–2005), näyttelijä * Tuulikki Raja, oik. Airi Veijola, kirjailija * Tuulikki Salminen (1923–2001), lastenkirjailija * Tuulikki Schreck (1929–2020), lapsinäyttelijä * Tuulikki Sohlberg, Tutu Sohlberg (s. 1941), kouluratsastaja ja autourheilija * Tuulikki Soini (1929–2023), kirjailija * Tuulikki Sokka-Isler (s. 1960), ylilääkäri ja reumatologian professori * Tuulikki Suonivaara-Löyskä (1903–1979), arkkitehti * Tuulikki Tunkkari (s. 1937), ooppera- ja konserttilaulaja * Tuulikki Ukkola (1943–2019), toimittaja, LKP:n ja myöhemmin Kokoomuksen kansanedustaja * Tuulikki Uskali (1921–1999), elokuva-alan kampaaja, naamioija ja avustajaroolien esittäjä ==Muuta nimeen liittyvää== * 2716 Tuulikki, päävyöhykkeen asteroidiJPL Small-Body Database Browser: 2716 Tuulikki (1939 TM) * Tuulikki–Vampula, yksityinen lentokenttä Vampulassa *Tui, tui Tuulikki. Georg Malmsténin säveltämä, sanoittama ja suomeksi esittämä laulu (suomenkieliset sanat R. R. Ryynänen) == Lähteet == Luokka:Etunimet
Jessica Capshaw

Jessica Brooke Capshaw Gavigan (s. 9. elokuuta 1976 Columbia, Missouri, Yhdysvallat) on yhdysvaltalainen näyttelijä, joka tunnetaan parhaiten tohtori Arizona Robbinsin roolista ABC:n draamasarjassa Greyn anatomia. == Yksityiselämä == Jessica Capshaw syntyi Columbiassa, Missourissa, näyttelijä Kate Capshaw’n ja liikemies Robert Capshaw’n perheeseen. Vanhemmat erosivat Jessican ollessa kolmivuotias. Kate Capshaw meni myöhemmin uusiin naimisiin ohjaaja Steven Spielbergin kanssa. Jessica Capshaw opiskeli Brownin yliopistossa Providencessa pääaineenaan englanti ja valmistui vuonna 1994. Tämän jälkeen hän opiskeli Royal Academy of Dramatic Art -teatterikoulussa Lontoossa. Capshaw meni naimisiin Christopher Gaviganin kanssa vuonna 2004. Gavigan toimii Healthy Child, Healthy World -hyväntekeväisyysjärjestön johtajana. Pariskunnalla on neljä lasta: vuonna 2007 syntynyt poika sekä vuosina 2010, 2012 ja 2016 syntyneet tyttäret. == Ura == Capshaw sai ensimmäisen elokuvaroolinsa elokuvasta The Locusts vuonna 1997. Tämän jälkeen hän esiintyi muun muassa elokuvissa Valentine, Minority Report ja Groomsmen. Vuosina 2002–2004 Capshaw oli mukana Oikeus ja kohtuus -sarjassa. Capshaw’n tähän mennessä merkittävin rooli on kuitenkin lastenkirurgi Arizona Robbinsin osa sarjassa Greyn anatomia. Capshaw on esiintynyt sarjassa vuodesta 2009.Jessica Capshaw Internet Movie Database. Hän tuli mukaan sarjaan viidennellä tuotantokaudella alun perin kolmen jakson mittaisella sopimuksella, jota pidennettiin sitten koko loppukaudeksi. Kuudennelle tuotantokaudelle Capshaw palkattiin vakirooliin. Neljännellätoista kaudella Capshaw lähti roolistaan. == Filmografia == === Elokuvat === Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1997 Kohtalon kesä The Locusts Patsy 1998 Denial Denial Marcia 1999 Rakkauskirje The Love Letter Kelly 2000 Killing Cinderella Killing Cinderella Beth 2001 Valentine Valentine Dorothy Wheeler 2002 The Mesmerist The Mesmerist Daisy 2002 Minority Report Minority Report Evanna 2006 Viimeiset viritykset The Groomsmen Jen 2007 Blind Trust Blind Trust Cassie Stewart 2010 One Angry Juror One Angry Juror Sarah Walsh 2014 The Hero of Color City The Hero of Color City Duck (äänirooli) === Televisiosarjat === Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 1999 Teho-osasto ER Sally McKenna ”Rites of Spring” 1999–2000 Odd Man Out Odd Man Out Jordan pääosa, 13 jaksoa 2002–2004 Oikeus ja kohtuus The Practice Jamie Stringer pääosa, 42 jaksoa 2005 Into the West Into the West Rachel Wheeler ”Manifest Destiny” 2006 Bones Bones Rebecca Stinson 2007 L-koodi The L Word Nadia Karella 2009–2018 Greyn anatomia Grey’s Anatomy Arizona Robbins pääosa, 214 jaksoa == Lähteet == == Aiheesta muualla == * * * Jessica Capshaw TV.com-sivustolla Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1976 syntyneet Luokka:Elävät henkilöt
Bardan piiri

Bardan piiri (, tataariksi Барда районы, Barda rayonı) on kunnallinen itsehallintoalue Permin aluepiirissä Venäjällä. Vuonna 1926 perustetun piirin pinta-ala on 2 382 neliökilometriä. Asukkaita on 27 700 henkeä (vuonna 2009). Bardan piiri sijaitsee Permin aluepiirin eteläosassa. Pohjoisessa se rajoittuu Osan, idässä Kungurin ja Uinskojen, etelässä Tšernuškan ja Kujedan sekä lännessä Jelovon piireihin. Pinta-alasta puolet on metsää. Hyötykaivannaisiin kuuluu öljy. Suurimmat joet ovat Tulva ja sen sivujoki Barda. Piiriin kuuluu 12 maalaiskuntaa: Barda, Berezniki, Bitšurino, Brjuzli, Fedorki, Jelpatšiha, Krasnojar, Novyi Ašap, Petšmen, Saraši, Šermeika ja Tjundjuk. Hallinnollinen keskus on Bardan kylä. Asutuskeskuksia on yhteensä 63. Asukkaista on vuoden 2002 väestönlaskennan mukaan 60 % baškiireja, 32,3 % tataareja ja 7,2 % venäläisiä. Tulvan tataarit ja baškiirit muodostavat yhtenäisen ryhmän, joka pitää äidinkielenään tataaria. Kaupunkiväestöä ei ole. Piirin kautta kulkevat Permin ja Tšernuškan sekä Permin ja Kujedan väliset maantiet. Tärkein elinkeino on maatalous, joka on erikoistunut maidon ja lihan tuotantoon sekä viljan viljelyyn. Lisäksi harjoitetaan öljyn porausta ja puunhankintaa. Piirissä toimii ammattikoulu, lasten luomistyön keskus, taidekoulu, kulttuuri- ja vapaa-ajankeskuksia, kirjastolaitos, kotiseutumuseo sekä paikallinen radio- ja TV-asema. Paikallislehtenä ilmestyy venäjänkielinen Rassvet ja tataarinkielinen Taŋ (”Aamunkoitto”). Bardasta on kotoisin tataarinkielinen poplaulaja Güzäl Urazova. ==Lähteet== ==Aiheesta muualla== * Bardan piirille omistettu sivusto *
Aisam-ul-Haq Qureshi

Aisam-ul-Haq Qureshi (s. 17. maaliskuuta 1980 Lahore) on pakistanilainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 125 joulukuussa 2007 ja nelinpelissä sijalle kahdeksan kesäkuussa 2011. Nelinpelissä hän on voittanut seitsemän ATP-turnausta. Grand Slam -turnauksissa hän on selviytynyt kerran kaksinpelin toiselle kierrokselle, kolme kertaa nelinpelin kolmannelle kierrokselle, kaksi kertaa puolivälieriin, kerran välieriin ja kerran loppuotteluun. Davis Cupissa hän on edustanut Pakistania 29 maaottelussa vuosina 1998–2011. Wimbledoniin 2007 karsintojen kautta päässyt Qureshi voitti avauskierroksella Lee Childsin, mutta hävisi toisella kierroksella Marat Safinille. Hän pääsi karsintojen kautta myös Yhdysvaltain avoimiin 2008, mutta hävisi ensimmäisellä kierroksella Carlos Moyàlle. Helmikuussa 2010 hän voitti Johannesburgin ja kesäkuussa 2011 Gerry Weber Openin ATP-nelinpeliturnaukset yhdessä Rohan Bopannan kanssa. Syys-lokakuussa 2011 hän voitti Thailand Openin Oliver Marachin kanssa ja Stockholm Openin Bopannan kanssa. Marraskuussa hän voitti Paris Mastersin Bopannan kanssa. ==Lähteet== * ===Viitteet=== Luokka:Pakistanilaiset tennispelaajat Luokka:Vuonna 1980 syntyneet Luokka:Elävät henkilöt
Châtelet

Châtelet voi tarkoittaa seuraavia: *Châtelet, kunta Belgiassa *Le Châtelet, Mont Blancin massiiviin kuuluva vuorenhuippu Sveitsin Alpeilla *Place du Châtelet, aukio Pariisissa *Théâtre du Châtelet, teatteri Pariisissa *Châtelet’n metroasema, metroasema Pariisissa *Châtelet – Les Hallesin rautatieasema, maanalainen RER-asema Pariisissa *Grand Châtelet, entinen linnoitus Pariisissa Henkilöitä *Émilie du Châtelet (1706–1749), ranskalainen matemaatikko, fyysikko ja kirjailija
Madagaskarintasku

Madagaskarintasku (Monticola imerina) on Madagaskarin saarella endeemisenä elävä sieppoihin kuuluva varpuslintu. == Koko ja ulkonäkö == Kooltaan madagaskarintasku on noin 16 cm. Koirasmadagaskarintasku on selästään, päästään ja rinnastaan väritykseltään sinertävän tuhkanharmaa. Vatsa on väriltään vaalean oranssi. Naaras on väritykseltään yksivärisen harmaa. Laji muistuttaa ulkonäöltään rotkotaskua (Pseudocossyphus sharpei), mutta on väriltään sitä vaaleampi. == Levinneisyys ja elinympäristö == Madagaskarintaskua tavataan ainoastaan kapealla alueella Madagaskarin etelärannikolla. Lajin elinympäristöä ovat hiekkaiset alangot, joilla kasvaa pensaikkoa. Päivän kuumimmat tunnit laji oleskelee varjossa pensaikon suojissa. == Lähteet == Luokka:Siepot
Forssan Alku

Forssan Alku on forssalainen urheiluseura. Seura perustettiin vuonna 1913, mutta jo vuonna 1902 se toimi Forssan Työväenyhdistyksen alaosastona. Seuran lajeihin kuuluvat nykyisin koripallo, lentopallo, salibandy, voimistelu sekä yleisurheilu. == Lajit == === Koripallo === Koripalloa seurassa alettiin harjoittaa vuonna 1944. Koripallossa seura on voittanut naisten puolella kahdeksan Suomen-mestaruutta, joista seitsemän on saavutettu 1990–luvulla. Tämän lisäksi Forssan Alku on voittanut kaksi hopeaa sekä kaksi pronssia. Koripallon Suomen cupin joukkue on voittanut kolme kertaa. Seuran miesten edustusjoukkue pelasi vuosina 1993–1997 SM-sarjassa neljä kautta. Parhaimmillaan Forssan Alku sijoittui neljänneksi kaudella 1993–1994. Pronssiotteluissa joukkue hävisi paikallisvastustaja Forssan Koripojille. == Lähteet == == Aiheesta muualla == *Virallinen kotisivu Luokka:Forssalaiset urheiluseurat Luokka:Suomalaiset koripalloseurat Luokka:Vuonna 1913 perustetut urheiluseurat Luokka:Suomen Työväen Urheiluliiton jäsenseurat
Ben Hecht

Ben Hecht (28. helmikuuta 1894 New York, New York - 18\. huhtikuuta 1964 New York) oli yhdysvaltalainen kirjailija, käsikirjoittaja, ohjaaja ja tuottaja. Hechtin vanhemmat olivat venäjänjuutalaisia siirtolaisia. Hän työskenteli lehtimiehenä Chicagossa ja vuonna 1921 julkaisi ensimmäisen romaaninsa Erik Dorn. Hollywoodiin hän siirtyi 1920-luvun puolenvälin jälkeen. Hecht teki paljon yhteistyötä kirjailija Charles MacArthurin kanssa. Yhteistyönä syntyi muun muassa näytelmä The Front Page, josta on myöhemmin tehty useita elokuvasovituksia. Hecht myös kirjoitti MacArthurin elämäkerran vuosi tämän kuoleman jälkeen. Hecht kritisoi Britannian toimintaa Palestiinassa ja tuki juutalaista vastarintaliikettä, minkä seurauksena hän nimensä poistettiin Britanniassa elokuvista useiden vuosien ajan. ==Oscarit== ===Ehdokkuudet=== * Parhaan alkuperäisen käsikirjoituksen Oscar-palkinto Enkeleitä yllä Broadwayn (1940) * Parhaan alkuperäisen käsikirjoituksen Oscar-palkinto Notorious – kohtalon avain (1946) * Parhaan sovitetun käsikirjoituksen Oscar-palkinto Viva Villa (1934) * Parhaan sovitetun käsikirjoituksen Oscar-palkinto Humiseva harju (1939) ===Palkinnot=== * Parhaan alkuperäisen tarinan Oscar-palkinto Alamaailma (1927) * Parhaan alkuperäisen tarinan Oscar-palkinto Moraaliton mies (1935) ==Lähteet== ==Aiheesta muualla== * * * United States Holocaust Memorial Museum: Ben Hecht ==Kirjallisuutta== *Hoffman, Adina: Ben Hecht : Fighting Words, Moving Pictures. Yale University Press, 2019. ISBN 9780300180428, ISBN 030018042X. Luokka:Yhdysvaltalaiset kirjailijat Luokka:Yhdysvaltalaiset elokuvakäsikirjoittajat Luokka:Oscar-palkinnon saajat Luokka:Vuonna 1894 syntyneet Luokka:Vuonna 1964 kuolleet